ઓક્ટોબર 2016માં ગોવામાં યોજાયેલા બ્રિક્સ શિખર સમ્મેલનમાં ભારતે પાકિસ્તાનને વૈશ્વિક સમુદાયથી એકલું પાડવા મહત્વની ભૂમિકા ભજવી હતી. આ સમ્મેલનમાં આતંકવાદનો મુદ્દો પ્રમુખસ્થાને રહ્યો હતો. એ સમયે ઉરીમાં ભારતીય સેનાના કેમ્પ પર કરવામાં આવેલા આતંકી હુમલા બાદ ભારતે PoKમાં સર્જિકલ સ્ટ્રાઈક કરી હતી. ત્યારબાદ યોજાયેલા બ્રિક્સ સમ્મેલનમાં પીએમ મોદીએ આતંકવાદ મુદ્દે પાકિસ્તાનની આકરી ઝાટકણી કાઢી હતી. અને પાકિસ્તાનને આતંવાદની જન્મભૂમિ પણ ગણાવ્યું હતું.